
	1. Проблем за решаване:
Необходимост от актуализиране на стойности, икономически показатели и срокове, използвани при оценяването на трайните насаждения 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Наредбата за базисните цени на трайните насаждения е приета с Постановление № 151 на Министерски съвет от 1991 г. Действащият нормативен акт предоставя оценъчен механизъм за размер на обезщетение по определени формули, чиито компоненти са с променени показатели в следствие настъпилите промени в производствените и икономическите условия и съвременните тенденции в технологиите за създаване и отглеждане на трайни насаждения.
Пример: Оценката на едно черешово дърво на четиригодишна възраст според действащите стойностни показатели е 26,23 лв., а съгласно предложените изменения в стойностите на същите показатели следва да е 93,36 евро.
Настоящата нормативна уредба не отчита в достатъчна степен настъпилите промени в производствените и икономическите условия и съвременните тенденции в технологиите за създаване и отглеждане на трайни насаждения. При част от овощните видове е необходимо актуализиране на сроковете за встъпване в плододаване. Развитието на технологиите за производство на посадъчен материал, новите формировки и сортово-подложкови комбинации водят до промени в периода за встъпване в плододаване, продуктивността и начина на отглеждане, които не са в достатъчна степен отразени в действащата Наредба.
В последните години са налични множество сигнали от земеделски стопани, граждани и организации с изложени предложния за актуализиране на Наредбата, свързани с остарели стойности, икономически показатели и срокове на експлоатация, използвани при оценяването на трайните насаждения в производствата по обезщетяване.
Належащите изменения, свързани с актуализиране на продължителността на периода на плододаване на трайните насаждения са продиктувани и от прилагането на Интервенция II.E2-1 „Инструменти за управление на риска – финансов принос за премиите по застрахователните схеми“ от Стратегическия план за развитие на селските райони 2023 – 2027 г. Целта на интервенцията е да насърчи активните земеделски стопани към управлението на неподлежащи на контрол от тяхна страна рискове, свързани със селскостопанското производство. 
Стойностите и показателите по Наредбата се използват при оценяване на трайни насаждения във връзка и с отчуждаване на недвижими имоти – собственост на физически и юридически лица, при продажба, замяна, прехвърляне, делба и други сделки с недвижими имоти, при предоставяне на обработваеми земи за временно ползване и отдаването им под аренда, както и при определяне на обезщетения за нанесени вреди и щети върху трайни насаждения.
Последното актуализиране на стойности, икономически показатели и срокове, използвани при оценяването на трайните насаждения по Наредбата е правено през 2000 г. (ДВ., бр. 107 от 2000 г.). От тогава е изминал 26 /двадесет и шест/ годишен период. Съгласно „Калкулатора на инфлацията“ (https://www.nsi.bg/statistical-data/114/372), публикуван на интернет страницата на „Националния статистически институт“ за периода януари 2000 г. до август 2026 г. процента на инфлация в България е 216,4 %.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Не е възможно проблемът да бъде решен в рамките на действащата Наредба за базисните цени на трайните насаждения, чрез промяна на организацията на работа и/или чрез въвеждане на нови технологични възможности, тъй като основната причина за предложеното изменение е актуализиране на стойности, икономически показатели и срокове, използвани при оценяването на трайните насаждения, които не са актуализирани от 26 години.
1.3. Посочете защо действащата нормативна рамка не позволява решаване на проблема/проблемите.
Запазването на действащата нормативна рамка, която не е променяна съществено от 26 години би довело до продължаващо прилагане на стойности, показатели и срокове, които не отразяват в достатъчна степен съвременните икономически, производствени и технологични условия, включително при всички случаи на практическо приложение на Наредбата.
1.4. Посочете задължителните действия, произтичащи от нормативни актове от по-висока степен или актове от правото на ЕС.
С проекта не се транспонират актове на институциите на Европейския съюз.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?
Не са извършвани последващи оценки на нормативния акт, както и анализи за изпълнението на политиката.

	2. Цели:
Цел 1 – Осъвременяване на стойностите, показателите и сроковете, въз основа на които се извършва оценяването;
Цел 2 – Създаване на актуална, обективна и икономически обоснована основа за определяне стойността на трайните насаждения;
Цел 3 – Осигуряване на по-обективно и справедливо определяне на размера на дължимите обезщетения при унищожаване или увреждане на трайни насаждения.

	3. Заинтересовани страни:
Министерството на земеделието и храните;
Министерство на финансите;
Министерство на енергетиката;
Министерство на регионалното развитие и благоустройството;
Държавен фонд „Земеделие“;
Собственици и ползватели на земеделски земи и трайни насаждения – физически и юридически лица, чиито насаждения подлежат на оценяване;
Земеделски стопани и предприятия от секторите, обхванати от приложенията към Наредбата – приблизително 12 000 земеделските стопани, отглеждащи трайни насаждения – бенефициери и получаващи подпомагане;
Физически и юридически лица – страни по сделки с недвижими имоти, при които се извършва оценяване на трайни насаждения;
Държавни и общински органи и други лица, които прилагат стойностите и показателите по Наредбата при отчуждаване, временно ползване, отдаване под аренда или определяне на вреди, щети и обезщетения;
Оценители, вещи лица, експерти и други лица, които използват Наредбата при определяне стойността на трайните насаждения.
Точният брой на засегнатите лица не може да бъде определен предварително, тъй като Наредбата се прилага при възникване на конкретни фактически основания.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	Вариант 1 „Без действие“:
Описание:
Вариантът „Без действие“ се характеризира с непредприемане на никакви действия, които да допринесат за постигане на описаните цели. Действащата наредба не се изменя съответно не се актуализират базисните цени и икономическите показатели за оценяване на трайните насаждения, които не са актуализирани от 26 години. Запазените сега действащи  базисните цени и икономическите показатели няма да отразяват съвременните производствени и икономически условия и актуалните разходи за създаване и отглеждане на насажденията.
Няма да са приложими новите формировки и сортово-подложкови комбинации и свързаните с тях промени в сроковете за встъпване в плододаване и периода на експлоатация на насажденията.
При отчуждаване, продажба, замяна, прехвърляне, делба и други сделки с недвижими имоти, при временно ползване и отдаване под аренда, както и при определяне на обезщетения за нанесени вреди и щети няма да се създаде актуална и обективна икономическа обоснована основа при определяне на стойностите. Това ще засегне собственици и ползватели на земеделски земи и трайни насаждения, земеделски стопани, физически и юридически лица, оценители при извършване на вещни сделки и при определянето на дължимите им обезщетения за нанесени вреди и щети.
Положителни (икономически/социални/екологични) въздействия:
Няма идентифицирани.
Отрицателни (икономически/социални/екологични) въздействия:
Ще продължи прилагането на стойности, показатели и срокове, които не отразяват в достатъчна степен съвременните производствени и икономически условия и развитието на технологиите за създаване и отглеждане на трайни насаждения. Това може да доведе до по-малко обективно определяне на стойността на насажденията при отчуждаване, сделки с недвижими имоти, временно ползване, аренда и при определяне на обезщетения за вреди и щети.
Специфични въздействия:
Не са идентифицирани специфични екологични или социални въздействия.
Въздействия върху малките и средните предприятия:
За МСП (земеделски стопани попадащи в тези категории) не възникват нови административни задължения, но те могат да бъдат засегнати имуществено отрицателно от прилагането на неактуални стойности и показатели в конкретни правоотношения.
Административна тежест: При този вариант административната тежест не се променя.
Вариант 2 „Приемане на Постановление за изменение на Наредбата за  базисните цени на трайните насаждения“:
Описание:
С приемането на предложените изменения се очаква създаване на по-обективна и икономически обоснована основа за оценяване на трайните насаждения, съобразена с актуалните производствени и икономически условия и със съвременните технологии за тяхното създаване и отглеждане.
Ще се актуализират базисните цени, икономическите показатели и сроковете на продължителността на плододаване, използвани при оценяване на трайните насаждения, включително с оглед на съвременните формировки, сортово-подложкови комбинации и срокове за встъпване в плододаване. Прецизират се свързани текстове и примерни изчисления, а стойностите се представят в евро.
Ще се създадат условия за по-обективно определяне на стойността на трайните насаждения и на размера на дължимите обезщетения, като се ограничат несъответствията, произтичащи от прилагането на стойности и показатели, които не отразяват в достатъчна степен съвременните икономически, производствени и технологични условия.
С изменението на Приложение № 1 към чл. 5, т. 1, Приложение № 2 към чл. 5, т. 2, Приложение № 3 към чл. 5, т. 3, Приложение № 4 към чл. 5, т. 4, Приложение № 5 към чл. 5, т. 5 и Приложение № 6 към чл. 5, т. 6 ще се актуализират разходите за създаване, периодите до встъпване в плододаване, разходите за отглеждане на насажденията, продължителността на периода на плододаване, средногодишните амортизационни отчисления и средногодишния чист доход.
При отчуждаване, продажба, замяна, прехвърляне, делба и други сделки с недвижими имоти, при временно ползване и отдаване под аренда, както и при определяне на обезщетения за нанесени вреди и щети по трайните насаждения ще се създаде актуална и обективна икономически обоснована основа при определяне на стойностите. Това ще засегне собственици и ползватели на земеделски земи и трайни насаждения, земеделски стопани, физически и юридически лица, оценители при извършване на вещни сделки и при определянето на дължимите им обезщетения за нанесени вреди и щети.
Новите стойности, получени в проекта на изменения на нормативния акт, са изчислени на база на технологични карти, включващи разходи за създаване на трайните насаждения както и на база технологични карти за отглеждане на трайни насаждения. Продължителността на периода до встъпване в плододаване и периода на плододаване  е определена въз основа на информация, получена от Аграрен университет – гр. Пловдив и от Институт по овощарство – гр. Пловдив.
Новообразуваните по-високи стойности ще засегнат положително земеделските стопани, чиито площи са предмет на обезщетяване.
Положителни (икономически/социални/екологични) въздействия:
Създава се по-актуална, обективна и икономически обоснована основа за оценяване на трайните насаждения. Очаква се по-точно определяне на стойността им и по-адекватно и еднакво прилагане на Наредбата във всички случаи от нейния обхват – при отчуждаване, сделки с недвижими имоти, временно ползване, аренда и определяне на обезщетения за вреди и щети. Създават се условия за по-обективно и справедливо определяне на дължимите обезщетения при унищожаване или увреждане на насаждения.
Отрицателни (икономически/социални/екологични) въздействия:
В конкретни случаи актуализираните стойности могат да променят размера на оценката или на дължимото обезщетение. Общото финансово отражение не може да бъде предварително количествено определено, тъй като зависи от конкретния вид, възраст, състояние и размер на насажденията и от основанието за оценяване.
Специфични въздействия:
Не са идентифицирани
Въздействия върху малките и средните предприятия:
МСП могат да бъдат засегнати като собственици или ползватели на трайни насаждения, като страни по сделки или като лица, участващи в правоотношения, при които се прилагат актуализираните стойности. Въздействието ще зависи от всеки конкретен случай
Административна тежест:
Не се въвеждат нови заявления, документи, регистри, такси или срокове и административната тежест не се увеличава.

	5. Сравняване на вариантите:
5.1. По проблема за решаване 
Необходимост от актуализиране на стойности, икономически показатели и срокове, използвани при оценяването на трайните насаждения по Наредбата за базисните цени на трайните насаждения, която е в сила от 9 август 1991 г. предвид широкото ѝ практическо приложение.
Степени на изпълнение по критерии: 1) висока; 2) средна; 3) ниска.

	
	Вариант 1
„Без действие“
	Вариант 2

	Ефективност
	Цел 1
	Ниска
	Висока

	
	Цел 2
	Средна
	Висока

	
	Цел 3
	Ниска
	Средна

	Ефикасност
	Цел 1
	Ниска
	Висока

	
	Цел 2
	Ниска
	Висока

	
	Цел 3
	Средна
	Висока

	Съгласуваност
	Цел 1
	Средна
	Висока

	
	Цел 2
	Ниска
	Средна

	
	Цел 3
	Средна
	Висока





	6. Избор на препоръчителен вариант:
В хода на анализа се установи, че изборът на Вариант 2 „Приемане на Постановление за изменение на Наредбата за базисните цени на трайните насаждения“ е целесъобразен.
Аргументите за това са свързани със следното:
Този вариант позволява постигане на поставените цели чрез нормативно актуализиране на базисните цени, икономическите показатели и сроковете, използвани при оценяването на трайните насаждения, и създаване на по-обективна основа за определяне на стойността им във всички случаи на приложение на Наредбата.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
Не се създава нов регулаторен режим.
1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество.
1.6. В случай че се изменят регулаторни режими или административни услуги, посочете промяната.
Не се изменят регулаторни режими или административни услуги.

	6.3. Създават ли се нови регистри от прилагането на препоръчителния вариант (включително по отделните проблеми)?

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Изборът следва да е съотносим с посочените специфични въздействия на препоръчителния вариант.
Проектът на акт не въвежда специфични административни задължения за МСП. Въздействието е свързано с конкретното приложение на актуализираните базисни цени, икономически показатели и срокове. МСП могат да бъдат засегнати като собственици или ползватели на трайни насаждения, като страни по сделки с недвижими имоти, при отчуждаване, временно ползване или аренда, както и при определяне на обезщетения за нанесени вреди и щети. Актуализираната нормативна основа се очаква да осигури по-обективно определяне на стойността на насажденията. Общото количествено въздействие не може да бъде определено предварително без данни за броя и характеристиките на конкретните бъдещи случаи.

	6.5. Потенциални рискове от прилагането на препоръчителния вариант (включително по отделните проблеми):
Идентифицирани са рискове, свързани с разлики при определяне на крайния размер на обезщетенията по висящи съдебни производства. 

	7. Консултации:

……………………………………………………………………………………………
……………………………………………………………………………………………
……………………………………………………………………………………………
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

Съгласно чл. 26, ал. 3 и 4 от Закона за нормативните актове, проектът на постановление, доклад (мотиви), частичната предварителна оценка на въздействието и становището на дирекция „Координация и модернизация на администрацията“ в Министерския съвет ще бъдат публикувани на Портала за обществени консултации и на интернет страницата на Министерството на земеделието и храните със срок за предложения и становища 30 дни.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз? 



	9. Изисква ли се извършване на цялостна предварителна оценка на въздействието поради очаквани значителни последици?

	10. Приложения:
Няма

	11. Информационни източници:
1. Национален статистически институт цени посадъчен. материал, линк: https://www.nsi.bg/statistical-data/12/25;
2. Калкулатор на инфлацията, линк:
https://www.nsi.bg/statistical-data/114/372;
3. Наредба за базисните цени на трайните насаждения;
4. Технологични карти на Министерството на земеделието и храните, одобрени със Заповед РД09-1242 от 07.12.2023 г., линк: https://www.mzh.government.bg/bg/sektori/rastenievadstvo/tehnologichni-karti/;
5. НСИ - Цени на селскостопанската продукция линк: 
https://www.nsi.bg/statistical-data/12/25;
6. Интервенция II.E2-1 „Инструменти за управление на риска – финансов принос за премиите по застрахователните схеми“ от Стратегическия план за развитие на селските райони 2023 – 2027 г.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност:
Петър Кировски – директор на дирекция „Растениевъдство“, Министерство на земеделието и храните

